அரை நூற்றாண்டுக்கு முந்தைய கொலம்பியாவின் பொருளாதார, சமூக, அரசியல் ஏற்றத்தாழ்வுகள் சாதாரண மக்கள் மத்தியிலும் விவசாயிகளிடமும் அரசியல் அமைப்புக்கு எதிரான மனநிலையை உருவாக்கியிருந்தது. கம்யூனிஸம் ஒன்றே ஏற்றத்தாழ்வைத் அழித்து சமநிலையை உருவாக்குவதற்கான வழி என்று அவர்கள் நம்பினர். இத்தகையை எண்ணங்களால், கொலம்பியாவில் கெரில்லா ஆயுதக் குழுக்கள் தோன்றின. முறையான நிர்வாக அமைப்பு இல்லாத பகுதிகளில் இக்குழுக்களுக்கு மக்கள் ஆதரவு இருந்தது. இவற்றுள் முக்கியமானவை ஃபார்க் மற்றும் இஎல்என். இவை பெரும்பாலும் மார்க்சீயத்தை அடிப்படையாகக் கொண்டவை.